	0
	1
	2
	3



PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                                                                                            Data, 10.10.2002

                                                                                            Nr.24/332


 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.113/2002

privind identificarea şi înregistrarea bovinelor în România  


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.113/2002 privind identificarea şi înregistrarea bovinelor în România , transmis cu adresa nr. 470 din 30 septembrie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi.


Proiectul de Lege are ca obiect de  reglementare instituirea cadrului juridic privind identificarea şi înregistrarea bovinelor din ţara noastră în vederea monitorizării eficiente a acestora, în acord cu exigenţele comunitare în domeniu.     

Proiectul de Lege pentru aprobarea Ordonanţei de urgenţă a Guvernului nr.113/2002 privind identificarea şi înregistrarea bovinelor în România face parte din categoria legilor ordinare, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Gheorghe Predilă – secretar de stat în Ministerul Agriculturii, Alimentaţiei şi Pădurilor, Sorin Ioan Mitrea- director general al Agenţiei Naţionale Sanitare Veterinare, Liviu Harbuz – consilier al ministrului agriculturii, alimentaţiei şi pădurilor, Petre Nicolae – director al Direcţiei Zootehnie, Gheorghe Neaţă – director Direcţia Armonizare şi Adina Ciurea – expert în cadrul  Agenţiei Naţionale Sanitare Veterinare.                   

La lucrările comisiei au fost prezenţi 31 deputaţi, din totalul de 32 membri ai comisiei.

Raportul comisiei a fost adoptat  cu unanimitate de voturi, în şedinţa din 09 octombrie 2002.

În urma dezbaterii, Comisia propune admiterea cu modificări  a proiectului de lege.

I. Amendamente admise


În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Articol unic. – Se aprobă Ordonanţa de urgenţă a Guvernului nr. 113/2002 privind identificarea şi înregistrarea bovinelor în  România. 
	Articol unic. – Se aprobă Ordonanţa de urgenţă a Guvernului nr. 113/2002 privind identificarea şi înregistrarea bovinelor în  România, publicată în Monitorul Oficial al României, Partea I, nr.708 din 27 septembrie 2002, cu următoarele modificări: 
	Ca urmare a modificărilor survenite în textul legii.

	2. 
	Art.1. – Bovinele existente pe teritoriul României sunt supuse procesului de identificarea şi înregistrare prin realizarea următoarelor elemente:

 a) aplicarea unei mărci auriculare pe ambele urechi, pentru identificarea individuală;

 b) eliberarea paşaportului individual de către autoritatea sanitară veterinară competentă;

 c) crearea unei baze de date informatice;

 d) întocmirea registrelor pentru bovinele indentificate şi înregistrarea exploataţiilor în conformitate cu condiţiile stabilite prin ordin al ministrului agriculturii, alimentaţiei şi pădurilor.
	Art.1 se modifică şi va avea următorul cuprins:

  „Art.1. - Bovinele existente pe teritoriul României sunt supuse procesului de identificare şi înregistrare prin realizarea următoarele acţiuni:

  a) aplicarea unei mărci auriculare pe ambele urechi, pentru identificarea individuală;

  b) eliberarea paşaportului individual de către autoritatea sanitară veterinară competentă;

  c) crearea unei baze de date informatice;

  d) întocmirea registrelor pentru bovinele indentificate şi înregistrarea exploataţiilor în conformitate cu condiţiile stabilite prin ordin al ministrului agriculturii, alimentaţiei şi pădurilor”.

Deputat Marian Ianculescu – PSD
	Pentru corectitudinea exprimării.

	3. 
	Art.4. – (1) Agenţia Naţională Sanitară Veterinară din cadrul Ministerului Agriculturii, Alimentaţiei şi Pădurilor este coordonatorul programului şi proprietarul bazei de date privind identificarea şi înregistrarea bovinelor.


	Alin.(1) al art.4 se modifică şi va avea următorul cuprins:

   „Art.4. - (1) Agenţia Naţională Sanitară Veterinară din cadrul Ministerului Agriculturii, Alimentaţiei şi Pădurilor este coordonatorul programului şi proprietarul bazei de date privind identificarea şi înregistrarea bovinelor, pentru realizarea trasabilităţii”.

Deputat Ion Bozgă – PSD

Deputat Atilla Kelemen – UDMR

   
	Pentru a preveni transmiterea de boli de la animale la om şi protecţia mediului. 



	4. 
	Art.4. - 

(2) Condiţiile de folosire a bazei de date privind identificarea şi înregistrarea bovinelor se stabilesc prin ordin al ministrului agriculturii, alimentaţiei şi pădurilor la propunerea Agenţiei Naţionale Sanitare Veterinare.
	Alin.(2) al art.4 se modifică şi va avea următorul cuprins: 

„ Art.4. - (2) Condiţiile de folosire a bazei de date privind identificarea şi înregistrarea bovinelor se stabilesc prin ordin al ministrului agriculturii, alimentaţiei şi pădurilor la propunerea Agenţiei Naţionale de Ameliorare şi Reproducţie în Zootehnie şi  Agenţiei Naţionale Sanitare Veterinare”.

Deputat Octavian Sadici – PRM

Deputat Vasile Mihalachi - PSD
	Agenţia Naţională Sanitar Veterinară nu dispune de baza de date privind identificarea şi înregistrarea bovinelor.

	5. 
	Art.5. – (1) Aplicarea mărcilor auriculare se va efectua de către medicii veterinari concesionari în baza unui act adiţional la contractul de concesionare încheiat între medicul veterinar concesionar şi Ministerul Agriculturii, Alimentaţiei şi Pădurilor  prin Agenţia Domeniilor Statului.


	Alin.(1) al art.5 se modifică şi va avea următorul cuprins:

    „Art.5. – (1) Aplicarea mărcilor auriculare se va efectua de către medicii veterinari concesionari în baza unui act adiţional la contractul de concesionare încheiat între medicul veterinar concesionar şi Ministerul Agriculturii, Alimentaţiei şi Pădurilor prin Agenţia Domeniilor Statului, în colaborare cu specialiştii din oficiile judeţene de selecţie şi reproducţie a animalelor”.
Deputat Ion Bozgă – PSD

Deputat Atilla Kelemen - UDMR
	Pentru a se efectua această operaţiune în timpul prevăzut de lege. 

	6. 
	Art.6. –   

   (4) Contravaloarea mărcilor auriculare şi a paşaportului individual se suportă de către deţinătorii bovinelor.


	Alin.(4) al art.6 se modifică şi va avea următorul cuprins:

  „Art.6. - (4) Contravaloarea mărcilor auriculare şi a paşaportului individual se suportă din bugetul Ministerului Agriculturii, Alimentaţiei şi Pădurilor”.

Deputat Ion Bozgă - PSD  
	Posibilităţile materiale ale deţinătorilor de bovine sunt limitate. 

	7. 
	Art.7. – 

(4) Consiliile locale nu vor mai elibera bilete de adeverire a proprietăţii bovinelor.
	Alin.(4) al art.7. se modifică şi va avea următorul cuprins: 

  „Art.7. - (4) Consiliile locale nu vor mai elibera bilete de adeverire a proprietăţii bovinelor pentru care s-au eliberat paşapoarte”.

Deputat Ioan Bâldea – PRM

Deputat Marinache Vişinescu - PRM
	Pentru evitarea unei duble reglementări în activitatea de identificare a bovinelor.



	8. 
	Art.8. – (1) Bovinele identificate şi înregistrate se sacrifică numai în abatoare autorizate sanitar veterinar, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate.

(2) Bovinele identificate şi înregistrate care au fost sacrificate de urgenţă vor fi expediate către abatoare autorizate, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate. 


	Art.8 se modifică şi va avea următorul cuprins: 

  „Art.8. – (1) Bovinele identificate şi înregistrate se sacrifică numai în unităţi de sacrificare autorizate sanitar veterinar, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate.”

(2) Bovinele identificate şi înregistrate care au fost sacrificate de urgenţă vor fi expediate către unităţile de sacrificare autorizate sanitar veterinar, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate”. 

Deputat Ion Bozgă – PSD

Deputat Atilla Kelemen - UDMR
	Pe teritoriul ţării în prezent sunt puţine unităţi de sacrificare care îndeplinesc condiţiile impuse unui abator. 

Prin ordin al ministrului agriculturii alimentaţiei şi pădurilor se va stabili anual care sunt unităţile de sacrificare (abatoare, centre de tăiere, puncte de sacrificare).

	9. 
	Art.13. – Consiliile locale comunale, orăşeneşti, precum şi structurile Ministerului de Interne vor acorda sprijinul necesar autorităţii sanitare veterinare pentru realizarea procesului de identificare şi înregistrare a bovinelor. 
	Art.13 se modifică şi va avea următorul cuprins:

  „Art.13. – Consiliile locale comunale, orăşeneşti, precum şi structurile Ministerului de Interne vor acorda sprijinul necesar agenţiilor Ministerului Agriculturii, Alimentaţiei şi Pădurilor pentru realizarea procesului de identificare şi înregistrare a bovinelor”. 

Deputat Octavian Sadici - PRM
	Pentru corelare cu modificările aduse la art.4 alin.(2).

	10. 
	Art.14. – Următoarele fapte constituie contravenţii şi se sancţionează după cum urmează:

...............................................................

 h) sacrificarea bovinelor identificate şi înregistrate în alte locuri decât în abatoare autorizate sanitar veterinar, cu amendă de la 60.000.000 lei la 70.000.000 lei.
	Lit.h) a art.14 se modifică şi va avea următorul cuprins: 

  „Art.14. – Următoarele fapte constituie contravenţii şi se sancţionează după cum urmează:

........................................................................

   h) sacrificarea bovinelor identificate şi înregistrate în alte locuri decât în unităţile de sacrificare autorizate sanitar veterinar, cu amendă de la 60.000.000 lei la 70.000.000 lei”. 

Deputat Ion Bozgă – PSD

Deputat Atilla Kelemen - UDMR
	Pentru corelare cu modificările anterioare.



	11. 
	Art.15. – Constatarea contravenţiilor şi aplicarea sancţiunilor se fac prin proces – verbal încheiat de către medicii veterinari de stat cu atribuţii de inspectori ai poliţiei sanitare veterinare. 
	Art.15 se modifică şi va avea următorul cuprins: 

  „Art.15. – Constatarea contravenţiilor şi aplicarea sancţiunilor se face prin proces –verbal încheiat de către medicii veterinari de stat şi medicii veterinari concesionari cu atribuţii de inspectori ai poliţiei sanitar veterinare”.

Deputat Ion Bozgă – PSD

Deputat Atilla Kelemen – UDMR


	Numărul medicilor veterinari de stat este insuficient şi nu acoperă decât o pătrime din teritoriul ţării. 

	12. 
	Art.18. – Prezenta ordonanţă de urgenţă se aplică începând cu cea de-a 31-a zi de la data publicării ei în Monitorul Oficial al României, Partea I.
	Art.18 se modifică şi va avea următorul cuprins:

 „Art.18. – Prezenta ordonanţă de urgenţă se aplică după 30 de  zile de la data publicării ei în Monitorul Oficial al României, Partea I”.

Deputat Mihai Nicolescu – PSD
	Pentru corectitudinea exprimării.


II . Amendamente respinse

În cursul dezbaterii, Comisia a respins următoarele  amendamente: 

	Nr. crt.
	Text iniţial


	Amendament propus şi autorul acestuia
	Motivare 



	1. 
	Art.4. – (1) Agenţia Naţională Sanitară Veterinară din cadrul Ministerului Agriculturii, Alimentaţiei şi Pădurilor este coordonatorul programului şi proprietarul bazei de date privind identificarea şi înregistrarea bovinelor.
	Alin.(1) al art.4 se modifică şi va avea următorul cuprins:

  „Art.4. – (1) Ministerul Agriculturii, Alimentaţiei şi Pădurilor este coordonatorul programului şi proprietarul bazei de date privind identificarea şi înregistrarea bovinelor  care se organizează şi derulează prin Agenţia Naţională de Ameliorare şi Reproducţie în Zootehnie şi Agenţia Naţională Sanitară Veterinară”.

Deputat Octavian Sadici – PRM

Deputat Marinache Vişinescu – PRM

Deputat Vasile Mihalachi - PSD
	1. Lucrarea de identificare este o lucrare pură de selecţie şi de  acest lucru trebuie să se ocupă ANARZ în colaborare cu ANSV.

2. Pentru respectarea condiţiilor impuse de Comunitatea Europeană.

	2. 
	Art.8. – (1) Bovinele identificate şi înregistrate se sacrifică numai în abatoare autorizate sanitar veterinar, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate.

(2) Bovinele identificate şi înregistrate care au fost sacrificate de urgenţă vor fi expediate către abatoare autorizate, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate. 


	Alin.(1) şi (2) ale art.8 se modifică şi vor avea următorul cuprins:

  „Art.8. – (1) Bovinele identificate şi înregistrate se sacrifică numai în abatoare şi puncte de sacrificare autorizate sanitar veterinar, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate”.

(2) Bovinele identificate şi înregistrate care au fost sacrificate de urgenţă vor fi expediate către abatoare şi puncte de sacrificare autorizate autorizate, unităţi care au obligaţia de a preda lunar, pe bază de tabel, direcţiei sanitare veterinare judeţene şi, respectiv, a municipiului Bucureşti mărcile auriculare şi paşapoartele individuale ale bovinelor sacrificate”. 

Deputat Dan Rasovan – PSD
	1. Pentru că în România răspândirea abatoarelor autorizate este neuniformă.

2. Pentru respectarea condiţiilor impuse de Comunitatea Europeană.



Comisia a propus aprobarea proiectului cu unanimitate de voturi. 





      Preşedinte,








       Secretar,



       
             Ioan BÂLDEA 







          Alexandru PEREŞ
Întocmit: Experţi parlamentari


  Aneta Barbu

  Anton Păştinaru

1
8

